Tjur i yellan, yella buɛida, yella tteffaḥ, tella taktuniya, llant tibexsisin, yella ubakuṛ, yella umecmac, yella ubeṛquq, tella tijjelt, tijjelt n yiṛumyen, tijjelt umalu, tinna ixedmen akken inijel, tijjelt n yiṛumyen qqaren-as ttut, tijjelt-nneɣ qqaren-as tijjelt; llan wiyyaḍ qqaren-as tijja, cilmun, yella yisisnu, yella ubelluḍ, abelluḍ yella leḥlu, yella arẓagan, yella zeɛter, llant tzeɛtrin, yella neɛnaɛ, xedmen daɣen icilman n llim, meṛṛa meṛṛa, icilman n ččina, mačči icelman, ifer-nni, sexlaḍen-t, xeddmen-t d llatay, neɣ yettili andi xeddmen zzeɛter, ad sxelḍen tizeɛtrin, tizana, ad t-sxelḍen ad d-xedmen llatay, yella fliyu xeddmen yis-s aɣrum, sexlaḍenas lebṣel azegzaw, xeddmen aɣrum aqquṛan; di lweqt-agi acu teẓẓun, ifelfel, ṭumaṭic, akbal, batenǧal, teẓẓun dra.